ДО
ОБЩИНСКИ СЪВЕТ – ВРАЦА                             

ПРЕДЛОЖЕНИЕ
 От Красимир Богданов
Общински съветник - Общински съвет - Враца
ОТНОСНО: Приемане на първо четене на Правилник за реда и условията за отпускане на финансова помощ за новородени и / или осиновени деца на територията на община Враца

Уважаеми  госпожи и господа общински съветници,
В действащата подзаконова нормативна база на община Враца е регламентирано финансово подпомагане на новородено или осиновено дете с приемането на Правилник за реда и условията за отпускане на финансова помощ за новородени и/или осиновени деца на територията на община Враца, приет с Решение № 370 по Протокол № 26 от 31.01.2017 г.

Предвид ниската раждаемост и неблагоприятните демографски показатели, които са тенденциозно явление в последните три десетилетия, силно изразено в община Враца, е необходимо чрез подробен анализ и подходящи социални методи да се стимулират семействата, и двойките живеещи на семейни начела да създават, и отглеждат повече деца. Голяма част от двойките трудно и понякога късно си позволяват да направят крачката да имат дете или дори и да  я направят, то те се ограничават до едно, най - много две деца. Причината за това е най - често е липсата на достатъчно финансови средства, с които да се подсигурят началните материални нужди на новия член на семейството.

Подзаконовите нормативни актове, с които се отпускат финансови помощи за стимулиране на раждаемостта са с широк кръг от правоимащи лица, които могат да ги получават. С тези финансови помощи може да се злоупотребява и именно водени от това, желаем да внесем за разглеждане настоящия Правилник, като с въвеждане на по - високи изисквания се цели предотвратяване на порочни практики за усвояване на тези средства.

Предложения от нас правилник представлява управленски инструмент за насърчаване на образованото родителство. Това обяснява и прецизните критерии, въз основа на които смятаме, че ще стимулираме по - висока раждаемост сред работещите и образованите граждани на община Враца.

Предлаганият Правилник е подзаконов нормативен акт, който е съобразен със Закона за нормативните актове, Указ № 883 за прилагане на ЗНА, Семейния кодекс и Закона за гражданската регистрация, поради което е предопределено неговото съответствие и с правото на Европейския съюз, тъй като посочените нормативни актове  не противоречат на разпоредбите на ЕС.

На основание чл.21, ал.1, т. 23, във връзка с ал. 2 от ЗМСМА и чл.11, ал. 4 от Правилника за организацията и дейността на Общински съвет – Враца, неговите комисии и взаимодействието му с общинска администрация предлагам Общински съвет – Враца да приеме Правилник за реда и условията за отпускане на финансова помощ за новородени  и/или осиновени деца на територията на Община Враца. 

Във връзка с гореизложеното предлагам Проект за решение.

Вносители:

Красимир Богданов
Общински съветник в Общински съвет - Враца

 Проект!

О Б Щ И Н С К И  СЪ В Е Т – В Р А Ц А

Р Е Ш Е Н И Е

№…………………

от………………....

Относно: Приема на първо четене Правилник за реда и условията за отпускане на финансова помощ за новородени и/или осиновени деца на територията на Община Враца

ОБЩИНСКИ СЪВЕТ

На основание чл. 21, ал. 1, т. 23, във връзка с ал.2 от ЗМСМА, чл.11, ал. 4 от Правилника за организацията и дейността на Общински съвет – Враца, неговите комисии и взаимодействието му с общинската администрация и при мотиви, изложени в докладната записка

РЕШИ:

1.  Приема на първо четене Правилник за реда и условията за отпускане на финансова помощ за новородено или осиновено дете на територията на Община Враца, съгласно Приложение № 1, неразделна част от настоящто решение.

Вносители:

Красимир Богданов
Общински съветник в Общински съвет -  Враца

ПРАВИЛНИК

за отпускане на еднократна финансова помощ на новородени и / или осиновени деца на територията на община Враца

Раздел I

OБЩИ ПОЛОЖЕНИЯ

Чл. 1. Този правилник урежда реда и начина за предоставяне и изплащане на средства за еднократни безвъзмездни парични помощи при раждане, осиновяване и отглеждане на деца на територията на община Враца.

Чл. 2. (1) Право да получават еднократна парична помощ имат пълнолетни родители на новородено или осиновители, които към момента на подаване на декларация за кандидатстване:

(2) Имат постоянен или настоящ адрес на територията на община Враца повече от 1 година от рождената дата на детето или датата от акта на осиновяването му, за двамата родители.

Чл. 3. (1) Еднократните парични помощи по този Правилник се финансират ежегодно със средства от общинския бюджет и се диференцират според поредността на децата, родени от майката, както и съобразно степента на образование на родителите.
(2) Ако към момента на датата на подаване на заявлението-декларация, майката има деца, оставени за отглеждане в „специализирана институция за деца” или друг модел за развитие на заместваща семейна грижа, тяхната поредност не се взима предвид.

Чл. 4. (1) Право да получават еднократна помощ се придобива от датата на раждане на детето или от датата от акта на осиновяването му. 

(2)  Еднократната помощ може да се поиска при раждане/осиновяване на дете в срок до една година, считано от дата, на която е родено/осиновено детето.

(3)  Заявленията-декларации по настоящия Правилник се приемат и обработват целогодишно. 

(4)  Правото на еднократна помощ по настоящия Правилник възниква за деца родени/осиновени след 01.01.2022 г., както и според поредността на родените от майката деца, а не според поредността на децата на бащата.

Чл. 5.
Еднократна парична помощ не се изплаща в случаите, когато: 

(1)  Към момента на подаване на заявлението-декларация детето е оставено за отглеждане в „специализирана институция за деца”.

(2)  Към момента на подаване на заявлението-декларация родителите имат прекъснати здравноосигурителни права. 

(3)  Към момента на подаване на заявлението-декларация родителите имат изискуеми задължения към община Враца.

Раздел II

ИЗИСКВАНИЯ ЗА ОТПУСКАНЕ НА ЕДНОКРАТНА ПАРИЧНА ПОМОЩ 
ПРИ РАЖДАНЕ НА ДЕТЕ

Чл. 6. (1) Еднократна парична помощ при раждане на живо дете се отпуска въз основа на подадено заявление-декларация по образец (Приложение А) и само при покриване на всички изброени в настоящия Правилник критерии. 

(2) Сумата, изплащана по ал. 1, е в зависимост от степента на образование на родителите, като размерът на отпуснатата парична помощ расте правопропорционално със степента на образованието им и поредността на детето.

(3) Заявлението-декларация трябва да бъде подписано и от двамата родители на детето освен в случаите, в които в акта за раждане/осиновяване на детето не е вписан втори родител.

(4) Заявлението се подава от един от родителите (като се легитимира за това с лична карта) или упълномощено лице. Към заявлението-декларация се прилагат следните документи:


1. Копие от личните карти на родителите; 

2. Копие на диплома за степента на завършеното образование на майката;

3. Копие на диплома за степента на завършеното образование на бащата;

4. Копие от влязло в сила решение на съда за упражняване на родителските права от единия от родителите при развод;

5. Копие от влязло в сила решение на съда за допускане на пълно осиновяване (при осиновено дете);

6. Служебна бележка, издадена от личния лекар на детето, за всички извършени задължителни имунизации и профилактични прегледи, съобразно възрастта и здравословното състояние на детето;

7. Номер на банкова сметка с титуляр единия от родителите, посочена в заявлението-декларация, по която да бъде преведена еднократната финансова помощ.

(5) Изискуемите с настоящия Правилник документи по т. 1, 2, 3, 4, се представят и в оригинал пред приемащия орган с цел проверка на достоверността им.

Чл. 7. (1) Заявлението-декларация и документите към него се приемат в деловодството на община Враца. Определено със заповед на кмета длъжностно лице от Общинската администрация към община Враца в седемдневен срок от подаването разглежда и преценява редовността на документите.

(2) Подаденото заявление-декларация се вписва с входящ номер и инициали на родителите в публичен електронен регистър за отпускане на еднократна парична помощ за новородено или осиновено дете от длъжностното лице, който ще бъде достъпен чрез интернет страницата на община Враца.

(3) Длъжностното лице разглежда подаденото заявление-декларация и приложените документи към тях и излиза с мотивиран писмен доклад за отпускане или отказ за отпускане на еднократна парична помощ.

(4) Когато към подаденото заявление-декларация липсват някои от изискуемите документи съгласно чл. 7, ал. 4 от тази Правилник, лицето се уведомява за това писмено с препоръчано писмо на посочен от заявителите адрес в декларацията-заявление. В случай, че в двуседмичен срок от получаване на уведомлението лицето не приложи липсващите документи, длъжностното лице се произнася с мотивиран писмен доклад за отказ за отпускане на еднократна парична помощ.

(5) Длъжностното лице извършва служебна проверка, резултатите от която отразява в протокол, за:

1. наличие на пречки за отпускане на помощта съгласно чл. 6;

2. удостоверение за раждане на детето, за което се иска помощта;

3. наличието на постоянен/настоящ адрес на родителите или осиновителите и съответствието на срока с изискванията за постоянен/настоящ адрес съгласно чл. 2 от Правилника;

4. поредността на родените от майката деца;

5. справка за наличието или липсата на изискуеми задължения на родителите към община Враца към момента на подаване на заявлението-декларация;

6. справка за здравноосигурителния статус на родителите към момента на подаване на заявлението-декларация.

(6) На основание доклада на длъжностното лице в седемдневен срок от изготвянето му, кметът на община Враца, или упълномощено от него лице, издава заповед за отпускане на еднократна парична помощ за всяко подадено заявление-декларация поотделно.

Чл. 8. (1) Заповедта на кмета, или упълномощеното от него лице, се вписва в публичния електронен регистър за отпускане на еднократна парична помощ за новородено или осиновено дете.

(2) При одобрение длъжностното лице в седемдневен срок от заповедта на кмета нарежда да бъде извършен банков превод по посочената в заявлението-декларация банкова сметка, като в основанието посочи № на заповед за отпускане на еднократната помощ.

Раздел III

РАЗМЕР И ИЗПЛАЩАНЕ НА ЕДНОКРАТНАТА ПАРИЧНА ПОМОЩ

Чл. 9. Еднократната парична помощ се изплаща от община Враца на родителите за всяко новородено/осиновено първо, второ, трето дете.

Чл. 10. (1) Размерът на еднократната парична помощ, при спазване на изискванията и предписанията на чл. 6, за всяко новородено или осиновено дете включително е както следва: 

(2) За първо дете при родители с еднаква степен на образование:

1. родители със средно или по-ниска степен на образование - сума в размер на 300 евро;
2. родители с висше образование – сума в размер на 400 евро;
(3) За второ дете при родители с еднаква степен на образование:

1. родители със средно или по – ниска степен на образование – сума в размер на 300 евро;

2. родители с висше образование – сума в размер на 500 евро;

(4) За трето дете при родители с еднаква степен на образование:

1. родители със средно или по – ниска степен на образование – сума в размер на 300 евро;

2. родители с висше образование – сума в размер на 600 евро;
(5) При раждане на близнаци, еднократната финансова помощ се изплаща за всяко дете близнак, като сумата се определя съобразно броя на предходно родените деца от майката на новородените. 

(6) При родители с различна степен на образование, еднократната парична помощ се изчислява като се зачита по-благоприятното обстоятелство за помощта, отпускана за степента на образование на всеки един от родителите.

Чл. 11. Еднократната парична помощ се изплаща безкасово по банков път по съответната сметка на получаващия помощта или по друг ред, предложен от община Враца. 

Чл. 12 (1) Помощи, изплатени в нарушение на този Правилник, подлежат на връщане със законната лихва. Те се събират по реда за събиране на държавни вземания.

(2) Родител/и, получил/и помощ по този правилник, които след получаването ѝ са оставили детето, за което е получена помощта, за отглеждане в специализирана институция за отглеждане на деца, връщат помощта със законната лихва.

Раздел IV

КОНТРОЛ И РЕД ЗА ОБЖАЛВАНЕ

Чл. 13. Контролът по изпълнение на този Правилник се осъществява от кмета на община Враца и/или длъжностни лица, определени със заповед на кмета на община Враца.

Чл. 14. (1) Заявленията-декларации, които са получили отказ за отпускане на еднократна парична помощ, могат да се обжалват в двуседмичен срок от обявяването им в електронния регистър пред комисия, назначена от кмета на община Враца и длъжностното лице по чл. 8 от Правилника. 

(2) Комисията е тричленен колективен орган, който се назначава от кмета на община Враца или длъжностно лице по чл. 8 от Правилника за разглеждане на обжалвани откази за отпускане на еднократна финансова помощ.

(3) На основание решение на Комисията и мотивиран доклад в седемдневен срок кметът на община Враца издава Заповед за отпускане или потвърждение на отказа за еднократна парична помощ.

(4) Решенията на комисията не подлежат на обжалване.

Чл. 15. Ежегодно длъжностни лица, определени със заповед на кмета на община Враца, извършват проверка за обстоятелства по чл. 12, ал. 2.
Раздел V

ДОПЪЛНИТЕЛНИ РАЗПОРЕДБИ

§1. По смисъла на този Правилник: 

1. „Специализирана институция за отглеждане на деца на пълна държавна издръжка“ са заведенията, в които на децата се осигуряват жилище, храна и облекло за сметка на държавния и общинските бюджети без да се заплаща такса.

2. Под „осиновено дете” в този Правилник се има предвид дете, осиновено при условията на пълно осиновяване, предвидени в СК.
 Вх.№..........................                                                                                                     Приложение № 1      

ДО

КМЕТА НА 

ОБЩИНА ВРАЦА

З А Я В Л Е Н И Е – ДЕКЛАРАЦИЯ

За отпускане на еднократна финансова помощ новородени и/или осиновени деца на територията на община Враца
За  ..........................................................................................................., ЕГН………………………..
                                 / име, презиме, фамилия на детето /
Дата на раждане……………. Акт за раждане № ……………….., издаден на ……………….., 
от ………………………..

От майка ……………………………………………………, ЕГН/ЛНЧ …………………………, 

                                       / име, презиме,фамилия /

Лична карта № ………………….., издадена на …………………., МВР гр. ……………………

Постоянен адрес: гр. ( с.) ……………………., община ……………………,обл……………….

ж. к. …………………, бул./ул. ……………………… №…, бл…….,вх…, ет…,ап…, тел:……………………, 
e – mail: ……………….

Настоящ адрес: гр. ( с.) ……………………., община ……………………,обл……………….

ж. к. …………………, бул./ул. ……………………… №…, бл…….,вх…, ет…,ап…, тел:……………………,
 e – mail: ………………. 

Семейно положение: ……………………………..

 И 

От баща ……………………………………………………, ЕГН/ЛНЧ …………………………, 

                                     / име, презиме,фамилия /

Лична карта № ………………….., издадена на …………………., МВР гр. ……………………

Постоянен адрес: гр. ( с.) ……………………., община ……………………,обл……………….

ж. к. …………………, бул./ул. ……………………..№…, бл…….,вх…, ет…,ап…, тел:……………………,
 e – mail:……………….

Настоящ адрес: гр. ( с.) ……………………., община ……………………,обл……………….

ж. к. …………………, бул./ул. ………………………№…,бл…….,вх…, ет…,ап…, тел:……………………,
 e – mail: ………………. 

Семейно положение: ……………………………...

ДЕКЛАРИРАМ

Майка: 
1.  Адрес на територията на община Враца:

     Постоянен за повече от 1 години от рождената дата на детето  или датата от акта на    осиновяването му    :………………   ДА/НЕ

              Настоящ адрес за повече от 2 години от рождената дата на детето или датата от акта на осиновяването му  :…………   ДА/НЕ

2.  Образователна степен ……………………………………..

3. Няма дете/деца, което е / които са настанено/и за отглеждане извън семейството по реда на
    чл. 5 от Закона за закрила на детето:…………………………………………….   ДА/НЕ

4. Нямам прекъснати здравноосигурителни права:………………………………..  ДА/НЕ

5. Нямам изискуеми публични задължения към община Враца:…………………  ДА/НЕ

Баща: 
        1. Адрес на територията на община Враца:

            Постоянен за повече от 1 години от рождената дата на детето или датата от акта на осиновяването му   :…………… ДА/НЕ

            Настоящ адрес за повече от 2 години от рождената дата на детето или датата от акта на осиновяването му :……… ДА/НЕ

        2.  Образователна степен ……………………………………..

        3. Няма дете/деца, което е / които са настанено/и за отглеждане извън семейството по реда на

            чл. 5 от Закона за закрила на детето: …………………………………………  ДА/НЕ

        4. Нямам прекъснати здравноосигурителни права:……………………………   ДА/НЕ

        5. Нямам изискуеми публични задължения към община Враца:……………… ДА/НЕ

    6. Детето има извършени всички задължителни имунизации и профилактични прегледи,   съобразно       възрастта и здравословното си състояние:…………………………………………………. ДА/НЕ

    7. Към момента на подаването на заявлението – декларация детето е оставено за отглеждане в   „специализирана институция за деца“ по смисъла на Закона за закрила на детето:…… ДА/НЕ

    8. Деца родени /осиновени от майката:

	№
	Име, презиме, фамилия 
	    ЕГН/ЛНЧ
	   Гражданство
	Дата на раждане

	1.
	
	
	
	

	2.
	
	
	
	


Известно ни е, че с полагането на подписите ни под тази Декларация се съгласяваме със следните условия:

9. Заявление – декларация за получаване на еднократна финансова помощ от община Враца се подава еднократно.

10. При промяна на обстоятелствата, при които е отпусната помощта, се задължавам да уведомя в   30 – дневен срок община Враца.

11. При недобросъвестно получена еднократна финансова помощ по реда на тази декларация, включително и при неизпълнение на задължението по предходната точка ще бъдем задължени да възстановим пълния размер на получената сума,  за срок, не по-дълъг от една година.

12. За неверни данни и обстоятелства, посочени в Заявление – декларацията, се носи наказателна отговорност по чл. 313 от Наказателния кодекс.

13. Личните данни на лицата в тази декларация ще бъдат обработвани от община Враца единствено с цел отпускане на еднократна помощ на новородени и/или осиновени деца. И ще бъдат предоставяни на трети лица единствено по повод отпускането и изплащането на еднократната помощ.

Прилагам следните документи: 

1. Копие от документ за самоличност на майката;

2. Копие на документ за самоличност на бащата;

3. Копие от диплом за завършени…………….образование, степен…………. на майката;

4. Копие от диплом за завършени………………образование, степен………….... на бащата;

5. Копие от влязло в сила решение на съда за упражняване на родителски права от единия от родителите при развод;

6. Копие от смъртен акт на единия родител при наличието на такъв; 

7. Копие от влязло в сила решение на съда за допускане на пълно осиновяване / при осиновено дете/;

8. Служебна бележка, издадено от личния лекар на детето, за всички извършени задължителни имунизации и профилактични прегледи, съобразно възрастта и здравословното състояние на детето;

9. …………………………………………………………………………………………………..

10. ……………………………………………………………………………………………………

Желая сумата да ми бъде преведена по:

IBAN
	
	
	
	
	
	
	
	
	
	
	
	
	
	
	
	
	
	
	
	
	
	


Банка……………………………………….

Банков клон……………………………….

Титуляр на сметката: ………………………………………………………………………

Майка:…………………                                         Баща:………………….

Дата……….20……г.

Длъжностно лице, приело Заявление – декларацията:………………………………………

                                                                                                                   / име, фамилия, подпис/

Дата………..20……г. , гр. Враца[image: image1.png]

